CELEX: 31982D0637
Language: el
Date: 1982-09-07 00:00:00
Title: 82/637/EOK: Απόφαση τής Επιτροπής τής 7ης Σεπτεμβρίου 1982 περί διαπιστώσεως ότι η εισαγωγή τής συσκευής μέ τήν ονομασία «Crystal Technology - Lithium Niobate, Optical Parametric Oscillator Crystal» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου

Avis juridique important

|

31982D0637

82/637/EOK: Απόφαση τής Επιτροπής τής 7ης Σεπτεμβρίου 1982 περί διαπιστώσεως ότι η εισαγωγή τής συσκευής μέ τήν ονομασία «Crystal Technology - Lithium Niobate, Optical Parametric Oscillator Crystal» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου  

Επίσημη Εφημερίδα αριθ. L 264 της 14/09/1982 σ. 0018 - 0018

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Σεπτεμβρίου 1982  περί διαπιστώσεως ότι η εισαγωγή του «Crystal Technology - Lithium Niobate, Optical Parametric Oscillator Crystal» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (82/637/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η γερμανική κυβέρνηση, με επιστολή της της 25ης Φεβρουαρίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν το «Crystal Technology - Lithium Niobate, Optical Parametric Oscillator Crystal», που παραγγέλθηκε στις 16 Φεβρουαρίου 1979 και που προορίζεται να χρησιμοποιηθεί για τη μοριακή φασματοσκόπηση με φωτεινές ωθήσεις που μετρούνται σε μικροδευτερόλεπτα, πρέπει να θεωρηθεί ή όχι ως επιστημονική συσκευή καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 15 Ιουλίου 1982 στο πλαίσιο της Επιτροπής Δασμολογικών Ατελειών ως προς το σκοπό της εξετάσεως της προκειμένης περιπτώσεως·  ότι η εξέταση αυτή συνεπάγεται ότι το «Crystal Technology - Lithium Niobate, Optical Parametric Oscillator Crystal» δεν μπορεί να χαρκτηρισθεί ως όργανο ή συσκευή κατά την έννοια του άρθρου 3 παράγραφοι 1 και 2 του κανονισμού (ΕΟΚ) αριθ. 1798/75 που προαναφέρεται, αλλά ότι πρόκειται στην πραγματικότητα για ημικατασκευές για σύστημα μετρήσεως πιέσεως· ότι οι ημικατασκευές δεν υπάγονται στην εφαρμογή του κανονισμού (ΕΟΚ) αριθ. 1798/75· ότι, κατά συνέπεια, οι προϋποθέσεις για την παραχώρηση ατέλειας δεν πληρούνται,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή του «Crystal Technology - Lithium Niobate, Optical Parametric Oscillator Crystal», που αποτελεί το αντικείμενο της αιτήσεως της 25ης Φεβρουαρίου 1982 της γερμανικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 7 Σεπτεμβρίου 1982.  Για την 'Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.